**LĒMUMS**

Liepājā

|  |  |
| --- | --- |
| 2023. gada 20. aprīlī |  Nr.126/4(prot. Nr.4, 20.§) |

Par zemesgabala Stārķu ielā 20,

blakus nekustamajam īpašumam

Stārķu ielā 22, iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 28. punktu, 29.1. un 30.1. apakšpunktu, izskatot [..] 2023. gada 27. februāra iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 6. marta priekšlikumu (sēdes protokols Nr.5) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 13. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Iznomāt [..] uz 5 (pieciem) gadiem zemesgabalu Stārķu ielā 20, Liepājā (kadastra Nr.1700 012 0785), blakus nekustamajam īpašumam Stārķu ielā 22, 546 kv.m platībā (pielikumā) nekustamā īpašuma Stārķu ielā 22 apsaimniekošanai.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1. punktā minētā zemesgabala Stārķu ielā 20 (kadastra Nr.1700 012 0785), blakus nekustamajam īpašumam Stārķu ielā 22, iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, bet ne mazāk kā valstī noteikto;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabalu;

2.5. nomnieks atbild par visu zemesgabalā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

 2.6. nomnieks var norobežot iznomāto teritoriju ar pagaidu metāla sieta žogu;

2.7. nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un piegulošās teritorijas uzturēšanu kārtībā.

3. Lēmuma 1. punktā minētajam zemesgabalam kadastra vērtēšanas vajadzībām noteikt lietošanas mērķi – individuālo dzīvojamo māju apbūve (kods 06 01).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja [..] vainas dēļ līgums par lēmuma 1. punktā minētā zemesgabala Stārķu ielā 20 nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs  *(parakstīts ar e-parakstu)* | Gunārs Ansiņš |
| Nosūtāms: | Nekustamā īpašuma pārvaldei, nomniekam |